Zelt-Musik-Festival 2016 Freiburg, Tyskland 
**Ketevan «Katie» Melua** (født 16. september 1984 i Kutaisi i Georgia) er en britisk sanger og musiker. Siden hun var 9 år har hun bodd i Nord-Irland og etter hun ble 13 år i England.

Hennes første album, *Call Off the Search*, ble lansert i november 2003 og hennes andre album, *Piece by Piece*, ble lansert i september 2005. Begge ble svært godt mottatt. *Pictures,* hennes tredje album, utkom 1. oktober 2007. Melua har siden 2012 vært gift med tidligere motorsyklist[*klargjør*] James Toseland.[] Syv av hennes album har nådd platinanivå til sammen 56 ganger og alle har nådd top 10 i Storbritannia. Utenom Kate Bush er Melua den eneste kvinnelige artist som har hatt top 10 plassering for syv album på rad. Hennes første album solgte 11 millioner eksemplarer. Før hun var fylt 25 år hadde hun tjent 18 millioner pund.

Hun ble britisk statsborger i 2005. Tidligere var hun sovjetisk/georgisk statsborger.

Liv og virke
------------

### Oppvekst

Katie Melua ble født i Kutaisi i Georgia (daværende Sovjetunionen) i 1984 og etter en kort tid hos bestemoren i hovedstaden Tbilisi tilbragte hun sin tidlige barndom i byen Batumi i Adsjaria hvor hennes far arbeidet som hjertespesialist. 

I 1993 flyttet familien til Belfast i Nord-Irland, hvor hennes far fikk en stilling ved det ansette Royal Victoria Hospital. De bodde i nærheten av Falls Road. Katie gikk på St. Catherine's Primary School og katolske Dominican College i bydelen Fortwilliam. Hun var blitt døpt som georgisk-ortodoks kristen. I Belfast var den ikke representert. Hun ble sendt til katolske skoler, mens brødrene gikk på protestantiskdominerte almenskoler.

Familien flyttet til det sydvestlige London i 1998. Som femtenåring vant Melua en talentkonkurranse i den britiske fjernsynskanalen ITV med å synge Badfinger's *Without You*. Hun gikk senere på Brit School for the Performing Arts hvor hun fikk A-karakterer i musikk.

### Musiker

Hun begynte å skrive sanger i 2001 mens hun fremdeles gikk på gymnaset. Her ble hun oppdaget av produsenten og låtskriveren Mike Batt som var på utkikk etter noen som kunne synge som Eva Cassidy. Batt ble overbevist av Meluas «Faraway Voice» hyllest til Cassidy. Batt brukte mye egne penger på lanseringen av Melua. I 2003 kom hun med sitt første album, *Call Off the Search*, der hun selv hadde skrevet to stykker (*Belfast* og *Faraway Voice*). Utgivelsen innebar et nasjonalt gjennombrudd og at hun ble kjent i flere andre land. 

Det internasjonale store gjennombrudd fulgte i 2004. I februar 2004 sang hun i Brit Awards en duett med Jamie Cullum, og la så ut på din første verdensturné som førte henne til blant annet USA, Canada og Tyskland. Så fulgte konserter i Skandinavia, Nederland og Frankrike. Den 22. oktober 2004 opptrådte hun for første gang i Royal Albert Hall i London, og holdt så tre konserter i New York City.

Den 10. augusti 2005 ble Melua britisk statsborger sammen med sine foreldre og sin bror. Statsborgerseremonien fant sted i Weybridge i Surrey. Da hun ble britisk statsborger innebar det at hun hadde hatt tre statsborgerskap før hun hadde rukket å bli 21 år; først sovjetisk, så georgisk og til slutt britisk.

Eva Cassidy er Meluas forbilde som sanger. Melua har spilt inn «What a Wonderful World» sammen med et opptak av Cassidy fremføring av samme over ti år etter at Cassidy døde. Singelen ble utgitt til inntekt for Røde Kors og gikk til topps på hitlistene. Tjue år gammel nevnte hun Leonard Cohen som et forbilde som låtskriver. Melua har blant annet spilt inn Cohens In My Secret Life.

### Verdensrekord på Troll-feltet

Den 2. oktober 2006 fikk Katie Melua en plass i Guinness rekordbok, da hun avholdt til da historiens dypeste konsert. Konserten ble avholdt i en av plattformbeina til Troll A-plattformen, 303 meter under havoverflaten. Konserten var et ledd i Statoils markering av 10-årsjubileet for Trollfeltet. Som forberedelse til konserten måtte Melua og bandet gjennomgå sikkerhetsopplæring for offshore-arbeidere. Forberedelsene og selve konserten ble sendt i to TV-programmer på NRK. Melua har beskrevet denne konserten som «det mest surrealistiske påfunnet jeg noen gang har gjort». Rekorden sto bare litt over et halvt år. I april 2007 holdt et polsk band en konsert enda dypere i en polsk saltgruve.

Diskografi
----------

* *Call Off the Search* (2003)
* *Piece by Piece* (2005) – med lageren *Nine Million Bicycles*
* *Pictures* (2007)
* *The Katie Melua Collection* (2008) (samlealbum)
* *The House* (2010)
* *Secret Symphony* (2012)
* *Ketevan* (2013)
* *In Winter* (2016)
* *Album No. 8* (2020)
* *Love & Money* (2023)

Referanser
----------

1. ↑   Gemeinsame Normdatei, GND-ID 135411386, besøkt 14. august 2015[Hentet fra Wikidata]
2. ↑   filmportal.de, Filmportal-ID 858e31fafa2448ef9049eb5704e3b4aa, besøkt 9. oktober 2017[Hentet fra Wikidata]
3. ↑   Discogs, Discogs artist-ID 278940, besøkt 9. oktober 2017[Hentet fra Wikidata]
4. ↑   *Montreux Jazz Festival Database*, Wikidata Q99181182
5. 1 2   *Montreux Jazz Festival Database*, Montreux Jazz Festival konsert ID 3323, Wikidata Q99181182
6. ↑  «Katie Melua's Eighth Album Should Bring The UK Star Some Overdue Stateside Recognition». *American Songwriter* **(engelsk)**. 14. oktober 2020. Besøkt 17. mai 2021.
7. ↑  «Katie Melua: ‘I had a beautiful marriage... these songs aren’t angry or bitter’». *belfasttelegraph* **(engelsk)**. ISSN 0307-1235. Besøkt 17. mai 2021.
8. ↑  «Singer Melua made British citizen» **(engelsk)**. 11. august 2005. Besøkt 4. november 2018.
9. 1 2  McCormick, Neil (14. september 2007). «Katie Melua: I want to start afresh». *The Telegraph* **(engelsk)**. ISSN 0307-1235. Besøkt 4. november 2018. «The last verse completely got to me, about how we all have great ideals but in reality we end up conforming, following everyone else. We want to be stronger so we lead that life inside, thinking of ourselves as these great brave souls. I literally thought when I was 15 that I was a musical genius and I could change the world, but in fact you're not and you can't and you don't, and that realisation is almost heartbreaking.»
10. ↑  «Singer Melua made British citizen» **(engelsk)**. BBC News. 11. august 2005.
11. ↑  «Review: Katie Melua in concert» **(engelsk)**. 17. mars 2004. Besøkt 4. november 2018.
12. ↑  Spencer, Neil (18. januar 2004). «Keeping up with Norah Jones». *the Guardian* **(engelsk)**. Besøkt 4. november 2018.
13. ↑  Association, Press (24. desember 2007). «X Factor winner Leon has Christmas No 1». *the Guardian* **(engelsk)**. Besøkt 4. november 2018.
14. ↑  «The lowdown on Katie Melua, who performs the Children In Need single». *The Sun* **(engelsk)**. 19. september 2018. Besøkt 4. november 2018.
15. ↑  «Melua duet headed for number one» **(engelsk)**. 12. desember 2007. Besøkt 4. november 2018.
16. ↑  Lisle, Tim de (16. september 2004). «Who held a gun to Leonard Cohen's head?». *The Guardian* **(engelsk)**. ISSN 0261-3077. Besøkt 24. mars 2017.

Eksterne lenker
---------------

* (en) Offisielt nettsted Rediger på Wikidata

* (en) Katie Melua – kategori av bilder, video eller lyd på Commons Rediger på Wikidata

* (en) Katie Melua – galleri av bilder, video eller lyd på Commons Rediger på Wikidata
* (en) Katie Melua på Internet Movie Database Rediger på Wikidata

* (fr) Katie Melua på Allociné Rediger på Wikidata

* (en) Katie Melua hos The Movie Database Rediger på Wikidata
* (en) Katie Melua på Apple Music Rediger på Wikidata

* (en) Katie Melua på Discogs Rediger på Wikidata

* (en) Katie Melua på MusicBrainz Rediger på Wikidata

* (en) Katie Melua på SoundCloud Rediger på Wikidata

* (en) Katie Melua på Spotify Rediger på Wikidata

* (en) Katie Melua på Songkick Rediger på Wikidata

* (en) Katie Melua på Last.fm Rediger på Wikidata

* (en) Katie Melua på AllMusic Rediger på Wikidata
* Katie Melua på Twitter Rediger på Wikidata

* Katie Melua på Facebook Rediger på Wikidata

* Katie Melua på Instagram Rediger på Wikidata

* Katie Melua på YouTube Rediger på Wikidata

* Katie Melua på Myspace Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |